

ΕΛΛΗΝΙΚΗ ΔΗΜΟΚΡΑΤΙΑ

ΥΠΟΥΡΓΕΙΟ ΠΟΛΙΤΙΣΜΟΥ ΠΑΙΔΕΙΑΣ Μαχαιράδο: 04/09/2015

 ΚΑΙ ΘΡΗΣΚΕΥΜΑΤΩΝ Αρ. Πρωτ. : 19

ΠΕΡΙΦΕΡΕΙΑΚΗ ΔΙΕΥΘΥΝΣΗ Α/ΘΜΙΑΣ & Β/ΘΜΙΑΣ

ΕΚΠ/ΣΗΣ ΙΟΝΙΩΝ ΝΗΣΩΝ

Δ/ΝΣΗ Δ/ΘΜΙΑΣ ΕΚΠ/ΣΗΣ ΖΑΚΥΝΘΟΥ

**ΓΥΜΝΑΣΙΟ ΜΑΧΑΙΡΑΔΟΥ**

Πληροφορίες : κα ΜΑΡΓΑΡΗ ΦΙΛΙΠΠΙΤΣΑ

ΤΗΛ.: 26950-92400

FAX: 26950-94003

***E-MAIL:*** ***mail@gym-machair.zak.sch.gr******.***

 ***Ιστοσελίδα:*** [***http://www***](http://www)***. machairschool.weebly.com***

*Θέμα: ‘’Ενημέρωση Γονέων-Κηδεμόνων για τον* ***Εσωτερικό Κανονισμό Λειτουργίας Γυμνασίου Μαχαιράδου*** *κατά το σχολικό έτος 2015-2016’’*

***ΑΓΑΠΗΤΟΙ ΓΟΝΕΙΣ***

Θα θέλαμε να σας ενημερώσουμε σχετικά με θέματα που αφορούν τη φοίτηση των παιδιών σας και την δέουσα συμπεριφορά τους εντός του Σχολείου και κατά τη διάρκεια εκδηλώσεων- εκπαιδευτικών δραστηριοτήτων.

***Α) ΠΕΡΙ ΜΑΘΗΤΙΚΗΣ ΠΑΡΟΥΣΙΑΣ***

Οι μαθητές προσέρχονται στις 08:10π.μ. και αποχωρούν μετά τη λήξη των μαθημάτων στις 13:50 μ.μ.. Η πόρτα κλείνει μετά την προσέλευση των μαθητών. Για να περάσει κάποιος μαθητής καθυστερημένα ενημερώνεται πρώτα η Διεύθυνση του Σχολείου***.*** **Δεν επιτρέπεται η απομάκρυνση από το χώρο του σχολείου σε οποιαδήποτε χρονική στιγμή. *Κατά τη διάρκεια του μαθήματος δεν επιτρέπεται με οποιοδήποτε τρόπο η παρακώλυση της διδασκαλίας.*** Μαθητές που δεν συμμορφώνονται με αυτό αποβάλλονται από την τάξη και τιμωρούνται με ωριαία αποβολή, η οποία καταχωρείται στο σχολικό ποινολόγιο και στο σύστημα του Υπουργείου, ***My school.*** Μαθητές που συστηματικά παρακωλύουν την ομαλή διεξαγωγή της διδασκαλίας, πέραν της ωριαίας αποβολής από την τάξη, αντιμετωπίζουν και μεγαλύτερη ποινή ***όπως της ολοήμερης αποβολής***. Συνιστάται πάνω σ’ αυτό ***και η δική σας παραίνεση και συμβουλή.***

***Β) ΠΕΡΙ ΑΠΟΥΣΙΩΝ:***

1. Ο μαθητής απορρίπτεται εάν:

α) Υπερβεί τις 64 αδικαιολόγητες απουσίες συνολικά.

β) Υπερβεί τις 114 απουσίες συνολικά (Δικαιολογημένες και Αδικαιολόγητες).

2. ***ΔΙΚΑΙΟΛΟΓΗΣΗ ΑΠΟΥΣΙΩΝ: (ΠΡΟΣΟΧΗ ΣΤΗΝ ΕΓΚΑΙΡΗ ΔΙΚΑΙΟΛΟΓΗΣΗ)***

α) Απουσίες μέχρι 2 ημερών δικαιολογούνται από τον κηδεμόνα (σύνολο 10 ημέρες ετησίως).

β) Για απουσίες πέραν των 2 ημερών απαιτείται ιατρική γνωμάτευση.

***Τα δικαιολογητικά προσκομίζονται στο σχολείο από τους γονείς και όχι από τους μαθητές.***

3. Οι απουσίες δικαιολογούνται εντός 10 ημερών από την ημέρα που απουσίασε ο μαθητής.

4. Οι μαθητές ***ΔΕΝ ΑΠΟΧΩΡΟΥΝ*** από το Σχολείο άνευ αδείας. Αλλά και σ’ αυτήν την περίπτωση οι απουσίες καταγράφονται ***και ΔΕΝ ΔΙΚΑΙΟΛΟΓΟΥΝΤΑΙ*** απουσίες που γίνονται μέσα στο διδακτικό ωράριο.

5.Οι Γονείς ενημερώνονται ***μηνιαίως με ΕΠΙΣΤΟΛΗ***, από τον υπεύθυνο καθηγητή της κάθε Τάξης, όταν αυτές οι απουσίες υπερβούν τις 30 συνολικά.

6. Οποιαδήποτε αυθαίρετη απομάκρυνση μαθητή από το Σχολείο συνεπάγεται και αυστηρές κυρώσεις.

***Γ) ΠΕΡΙ ΠΑΡΑΚΟΛΟΥΘΗΣΗΣ ΤΗΣ ΦΟΙΤΗΣΗΣ:***

1. Παρακαλούνται οι Γονείς- Κηδεμόνες να επικοινωνούν με τους εκπαιδευτικούς και να ενημερώνονται για τη γνωστική πορεία των μαθητών και εν γένει για τη συμπεριφορά τους, σύμφωνα με το ακόλουθο πρόγραμμα ενημερώσεων των διδασκόντων στο Γυμνάσιο Μαχαιράδου:

α) Για τη Διευθύντρια και τον Αναπληρωτή Διευθυντή όλες τις ημέρες της εβδομάδας και ώρες: 08:30π.μ.- 13:50μ.μ.

β) Για τους καθηγητές των μαθημάτων Γενικής Παιδείας π.χ. Φιλολογικά, Μαθηματικά, Φυσική-Χημεία, Βιολογία, Γεωγραφία, Ιστορία, Αγγλικά, ΣΕΠ, Πληροφορική, Θρησκευτικά ***κάθε ΔΕΥΤΕΡΑ*** και ώρες 09:00 π.μ. – 12:30μ.μ.

γ) Για τους καθηγητές των Γαλλικών και των Γερμανικών ***κάθε ΤΡΙΤΗ*** και ώρες: 08:00π.μ.- 11:00π.μ.

δ) Για τον καθηγητή του μαθήματος της Τεχνολογίας ***κάθε ΤΡΙΤΗ*** και ώρες: 11:00π.μ.-13:50μ.μ.

ε) Για τον καθηγητή της Μουσικής, ***κάθε ΤΕΤΑΡΤΗ*** και ώρες: 09:00π.μ.-13:50μ.μ. Για τον καθηγητή των Καλλιτεχνικών ***κάθε ΤΡΙΤΗ*** και ώρες:09:00π.μ-13:50μ.μ. και για τον καθηγητή της Οικιακής Οικονομίας ***κάθε***

***ΠΕΜΠΤΗ*** και ώρες: 09:00π.μ.-13:50μ.μ.

2.) Τέλος υπάρχει ρητή εγκύκλιος του Υπουργείου για την απαγόρευση χρήσης κινητών τηλεφώνων και κάθε άλλου είδους ηλεκτρονικών συσκευών από τους μαθητές, εντός του Σχολείου***. Σε περίπτωση έκτακτης ανάγκης οι μαθητές μπορούν να χρησιμοποιούν το σταθερό τηλέφωνο του Σχολείου.***

Παρακαλούμε πολύ, επειδή παρατηρείται σε πολλά σχολεία του Νομού μας το φαινόμενο εντός του σχολικού χώρου κατοχή και χρήση κινητών τηλεφώνων και αλόγιστη χρήση του internet σε διάφορα μέσα κοινωνικής δικτύωσης, με τη δική σας συμβολή η εξάλειψη αυτού του φαινομένου. Σας υπενθυμίζουμε ότι η Ελληνική Νομοθεσία πάνω στο θέμα αυτό ***είναι ιδιαίτερα αυστηρή και περιλαμβάνει ακόμα και την ποινή της κατάσχεσης.***

***Δ) ΠΕΙΘΑΡΧΙΚΕΣ ΠΟΙΝΕΣ***

Τιμωρούνται αυστηρά τα παρακάτω:

α) άσκηση βίας σε συμμαθητή είτε σωματική είτε λεκτική.

β) εξύβριση, χυδαιολογίες, βωμολοχίες, υβρεολόγια προς συμμαθητές.

γ) ανυπακοή, απειθαρχία, έλλειψη σεβασμού προς εκπαιδευτικούς.

δ) ρατσιστική συμπεριφορά σε μαθητές αλλοδαπούς.

ε) κάθε ενέργεια που δεν συνάδει με τη μαθητική ιδιότητα ή τους κανόνες της

 σχολικής κοινότητας. Επίσης, επειδή οι μαθητές μας δεν αποβάλλουν τη

 μαθητική ιδιότητά τους εντός των μέσων μεταφοράς***, παρακαλούμε να τους***

 ***επιστήσετε την προσοχή γιατί υπάρχουν καταγγελίες για κακή συμπεριφορά***

 ***κάτι που επισείει ποινή και μάλιστα αυστηρή.***

**Συγκεκριμένα οι ποινές μπορεί να είναι οι ακόλουθες:**

***1. Επιπλήξεις***

***2. Ωριαίες αποβολές***: δίνονται από τον εκάστοτε διδάσκοντα σε ώρα μαθήματος στις παρακάτω περιπτώσεις:

α) επαναλαμβανόμενη απειθαρχία παρά τις συστάσεις και υποδείξεις του διδάσκοντος καθηγητή.

β) λεκτική προσβολή, εκφοβισμός, άσκηση σωματικής βίας, απειλής.

γ) Όταν συστηματικά ο μαθητής/μαθήτρια δεν φέρει την αθλητική περιβολή στη διάρκεια του μαθήματος της Φυσικής Αγωγής (φόρμα+ αθλητικά παπούτσια).

δ) Όταν ο μαθητής/μαθήτρια, παρά τις συστάσεις του διδάσκοντος καθηγητή προκαλεί φθορές στα εργαστήρια του Σχολείου (Αίθουσα Πληροφορικής, Τεχνολογίας, Χημείο, Καλλιτεχνικών, Σχολική Βιβλιοθήκη).

***3. Αποβολές***

Αποβολές από τα μαθήματα, ανάλογα με τα παραπτώματα και τη συχνότητα της παραβατικής συμπεριφοράς, διακρίνονται σε:

α) αποβολή από τα μαθήματα ως 3 ημέρες.

β) αποβολή από τα μαθήματα ως 5 ημέρες.

γ) αλλαγή σχολικού περιβάλλοντος.

***Όλες οι παραπάνω κυρώσεις καταγράφονται στο Ποινολόγιο του Σχολείου με παράλληλη ενημέρωση των Γονέων-Κηδεμόνων των μαθητών του Σχολείου μας.***

***Ε*) ΣΧΟΛΙΚΟΣ ΕΚΦΟΒΙΣΜΟΣ**

Για την πρόληψη και την αντιμετώπιση περιπτώσεων Σχολικού Εκφοβισμού και Βίας, έχει ιδιαίτερη σημασία η στενή συνεργασία των Γονέων-Κηδεμόνων των μαθητών μας και του Συλλόγου Διδασκόντων του Σχολείου. Απαιτείται ***παρατηρητικότητα*** στη συμπεριφορά του παιδιού , γιατί μπορεί να αποτελεί ένδειξη πιθανής θυματοποίησής του από συμμαθητές του. Συνιστάται στους Γονείς η στενή με το Σχολείο συνεργασία. Στο Σχολείο μας έχει συσταθεί σχετική Ομάδα Πρόληψης και Διαχείρισης τέτοιων φαινομένων, η οποία αποτελείται από την Δ/ντρια του Σχολείου κυρία Μάργαρη Φιλιππίτσα-Φραγκίσκη που είναι επικεφαλής και τα επιμορφωμένα μέλη: κ. Γελαδά Σπυρίδωνα, Φιλόλογο και Αναπληρωτή Δντή του Σχολοείου και κα. Σεμιτεκόλου Παναγιώτα Φυσικό. Για περιπτώσεις σχολικού εκφοβισμού, που υποπίπτουν στην αντίληψή σας , παρακαλείσθε να επικοινωνείτε με τα παραπάνω άτομα έτσι ώστε φαινόμενα σχολικού εκφοβισμού, σωματικής ή λεκτικής βίας, ηλεκτρονικής απειλής να αντιμετωπίζονται άμεσα. Επειδή το φαινόμενο του Σχολικού Εκφοβισμού έχει πάρει μεγάλες διαστάσεις πανευρωπαϊκά παρακαλείσθε να μην αδιαφορείτε ακόμα και αν έχετε υποψία ότι κάτι τέτοιο συμβαίνει στο παιδί σας.

ΜΑΧΑΙΡΑΔΟ: 04/09/2015

Η Δ/ΝΤΡΙΑ ΤΟΥ ΣΧΟΛΕΙΟΥ ΣΥΛΛΟΓΟΣ ΔΙΔΑΣΚΟΝΤΩΝ ΤΟΥ ΓΥΜΝΑΣΙΟΥ

 ΜΑΡΓΑΡΗ ΦΙΛΙΠΠΙΤΣΑ Msc ΜΑΧΑΙΡΑΔΟΥ ΖΑΚΥΝΘΟΥ

(ΦΙΛΟΛΟΓΟΣ)